CELEX: 62013TN0695
Language: da
Date: 2013-12-31 00:00:00
Title: Sag T-695/13: Sag anlagt den 31. december 2013 — ENAC mod Kommissionen og TEN-T EA

22.2.2014   
            
            
               DA
            
            
               Den Europæiske Unions Tidende
            
            
               C 52/44
            
         Sag anlagt den 31. december 2013 — ENAC mod Kommissionen og TEN-T EA
   (Sag T-695/13)
   2014/C 52/83
   Processprog: italiensk
   
      Parter
   
   
      Sagsøger: Ente nazionale per l’aviazione civile (ENAC) (Rom, Italien) (ved advokat P. Garofoli og G. Palmieri, som befuldmægtiget)
   
      Sagsøgte: Forvaltningsorganet for Det Transeuropæiske Transportnet (TEN-T EA) og Europa-Kommissionen
   
      Sagsøgerens påstande
   
   
               —
            
            
               Europa-Kommissionens notat af 23. oktober 2013, ref. Ares (203) 3321778 vedrørende »Undersøgelse af udviklingen af lufthavnen i Bergamo-Orio al Serio med henblik på intermodalitet«, hvorved proceduren for tilbagesøgning af en del af det tilskud, der var ydet til gennemførelse af denne undersøgelse, blev iværksat, og hvorved der blev udstedt en »debetnota« på 158 517,54 EUR, annulleres.
            
         
               —
            
            
               Beslutning af 18. marts 2013 fra Forvaltningsorganet for Det Transeuropæiske Transportnet (TEN-T EA), som der er henvist til i ovennævnte notat af 23. oktober 2013, vedrørende »Afslutning af projekt 2009-IT-91407-S »Undersøgelse af udviklingen af lufthavnen i Bergamo-Orio al Serio med henblik på intermodalitet« — Kommissionens afgørelse K(2010) 4456« annulleres, for så vidt den har fastslået, at omkostningerne til aktiviteterne 1, 2.1, 4, 5, 6 og 7, som allerede havde været udøvet i længere tid, ikke kunne anerkendes og dermed ikke var støtteberettigede, og anordnet tilbagebetaling af 158 517,54 EUR.
            
         
      Søgsmålsgrunde og væsentligste argumenter
   
   Den beslutning og den afgørelse, der er genstand for den foreliggende sag, er de samme, som dem, der er anfægtet i sag T-270/13, SACBO mod Kommissionen og TEN-T EA og i sag T-692/13, SACBO mod Kommissionen og TEN-T EA.
   Anbringenderne og de væsentligste argumenter er de samme som dem, der er gjort gældende i disse sager.